ලොරෙන්සෝ ද අල්මේදා මුලින්ම කර ඇත්තේ කොට්ටේ රජු සමඟ වෙළෙඳ ගනුදෙනු ගැන කතා බස් කිරීමය. ආපසු ඒමට පෙර ඔහු තම පෘතුගීසි ලාංඡනය කොටා යන්නට ද අමතක කොට නැත. ඒ කොළඹ කොටුවේ ගෝඩන් උයනේ හෙවත් රජමල්වත්තේ සුවිසල් කළු ගලකය. ක්‍රි.ව. 1521 තෙක් ලොරෙන්සෝ ද අල්මේදා ඇතුළු පිරිස ලංකාවට ආ ගමන් වාර ගණන හතරක් බව කියැවේ. එහෙත් ඒ හැම වතාවේම කොළඹ නගරයේ බලකොටුවක් තනන්නට ගත් උත්සාහ ව්‍යවර්ථ විය. ඊට හේතු වුණේ එදා සිංහලයන් ඒ ගැන රජුට කරුණු කීම නිසාය. එදා කුළුබඩු ඒකාධිකාරයේ රජුන් වූ මුස්ලිම් ජාතිකයන් ඊට කිසිසේත් ඉඩ දුන්නේ නැත. නමුත් ගෙරිසමක් එළීමට ප්‍රමාණවත් බිම්කඩේ කතාව එන්නේ ඉන් පසුවය. කීතු කීතු තීරුවලට කැපූ ගෙරිසම එකින් එක ගැට ගසා සැතපුම් තුනක වපසරියෙන් යුතු බලකොටුවක් ගොඩනගන ලදී. ඉතිහාස ලේඛනවල සඳහන් වන්නේ පෘතුගීසින් ක්‍රි.ව. 1521 දී ප්‍රථම ස්ථිර බලකොටුව ගොඩ නැගීමත් සමඟ කොඩි ගහ සිටවූ බවය. නමුත් එය පිහිටුවන ලද්දේ කොටුවේ හරි මැද යැයි පැවැසීම විවාදාත්මක කරුණක් වී තිබේ. කොඩි ගහ පිහිටුවා ඇත්තේ ඈතින් එන නැව්වලට පැහැදිලිව පෘතුගීසි කොඩිය දැක ගැනීමටය. කොඩි ගහ කොටුව මැද පිහිටුවා තිබුණේ නම් පැහැදිලිව පෙනී යන කරුණක් නම් කොඩි ගහ ළඟ සිට වරාය දෙසට විශාල භූමි භාගයක් හිස් බිම් තීරුවක් ලෙස තිබූ බව නොවේ ද?
ක්‍රි.ව.1521 තෙක් මොහු ලංකාවට කොපමණ වාර ගණනක් ඇවිත් තිබේද
හතරක්